ধর্মরাজিক বৌদ্ধবিহার কমপ্লেক্স

ধর্মরাজিক বৌদ্ধবিহার কমপ্লেক্স (বৌদ্ধবিহার) বাংলাদেশের ঢাকা শহরে অবস্থিত একটি বৌদ্ধবিহার। এটি ঢাকায় নির্মিত প্রথম বৌদ্ধবিহার হিসেবে বিশেষভাবে উল্লেখযোগ্য।

 ইতিহাস 
ধর্মরাজিক বৌদ্ধবিহার কমপ্লেক্স ১৯৬০ সালে বিশুদ্ধানন্দ মহাথেরো  জমির ওপর প্রতিষ্ঠা করেন। বাসাবো এলাকায় অবস্থিত এই বিহার মহাস্থবির নিকায়ের অন্তর্ভুক্ত এবং ঢাকাসহ বাংলাদেশের বৌদ্ধদের ধর্মীয় ও সাংস্কৃতিক জীবনের একটি প্রধান কেন্দ্র হিসেবে পরিচিত।

এ প্রাঙ্গণে একই বছরে ধর্মরাজিক পালি কলেজ প্রতিষ্ঠিত হয়। উল্লেখযোগ্যভাবে, ১৯৬২ সালে থাইল্যান্ডের রাজা ভূমিবল প্রথম বিদেশি রাষ্ট্রপ্রধান হিসেবে এ মন্দির পরিদর্শন করেন। ১৯৮৪ সালে থাইল্যান্ড থেকে উপহার হিসেবে একটি ১০ ফুট উচ্চতার বুদ্ধমূর্তি এবং পরবর্তীতে জাপান থেকেও একটি বুদ্ধমূর্তি প্রদান করা হয়।

মুক্তিযুদ্ধের সময় এ বিহার আশ্রয়কেন্দ্র হিসেবে ব্যবহৃত হয়। স্বাধীনতার পর ধর্মরাজিক অনাথাশ্রম গড়ে ওঠে। ১৯৭২ সালে ধর্মরাজিক উচ্চবিদ্যালয় প্রতিষ্ঠিত হয়। পরে ১৯৯৩ সালে ধর্মরাজিক টেকনিক্যাল স্কুল ও ধর্মরাজিক কেজি স্কুল চালু হয়। ১৯৯৫ সালে ধর্মরাজিক ফাইন আর্টস একাডেমি, ধর্মরাজিক নিকিউনিয়ানো ক্লিনিক, ধর্মরাজিক সাহিত্য সমাজ প্রতিষ্ঠিত হয় এবং একইসঙ্গে অনাথাশ্রমের সম্প্রসারণ ঘটে। ১৯৯৬ সালে ধর্মরাজিক আন্তর্জাতিক প্রার্থনাগৃহও নির্মিত হয়।
 তথ্যসূত্র 

বিষয়শ্রেণী:কমলাপুর
বিষয়শ্রেণী:বাংলাদেশে বৌদ্ধ মঠ
বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে বৌদ্ধধর্ম